als_Latn dik_Latn sag_Latn
Tollovia sa kishte filluar, dhe taksistët që rrinë të parkuar skaj rrugës “Garibaldi” në hyrje të sheshit “Zahir Pajaziti” po bëheshin gati që të kenë më shumë punë. Në atë kohë, duhet edhe më shumë kujdes për veturat e tyre. Dyndja në komunikacion është e madhe. Ora 16:00.
Një veturë e tipit “Opel Astra” që shërbente si taksi u parkua pak metra pasi kaloi semaforët e vendosur tek rruga që lidh sheshin me rrugët “Gjorgj Bush” dhe “Garibaldi”.
Vetura nuk ishte taksi e zakonshme që rri në atë pjesë dhe këtë e kanë vërejtur edhe taksistët e zakonshëm aty, por kjo nuk ishte asgjë e jashtëzakonshme për shoferët e taksive që rrinë në atë pjesë.
Gjithçka dukej normale derisa në një moment, shoferi i taksisë, del nga vetura, merr pallton dhe niset drejt Sheshit “Zahir Pajaziti”. Veturën e lë ndezur.
Disa orë më pas, e gjithë pjesë e Sheshit dhe dy rrugët bllokohen. Policia alarmon se mjeti është i dyshimtë, teksa qytetarët dhe veturat detyrohen të gjejnë rrugë alternative.
Një veturë me targa të Beogradit, e parkuar ndezur midis kryeqytetit me gjithë atë prezencë të Policisë dhe njësive të ndryshme të specializuara, ishin një alarm shqetësues për qytetarët, të cilët kohëve të fundit u bombarduan me fjalor lufte, pas tentimit të futjes së trenit ilegal me mbishkrime nacionaliste në Mitrovicë.
Drama përfundoi me heqjen e taksisë pasi i u vërtetua se nuk kishte asgjë të dyshimtë dhe të rrezikshme.
Policia tha se gjeti shoferin që e kishte lënë veturën ndezur dhe gjendej në Graçanicë. Brenda taksisë kishin gjetur ca para denar të Serbisë dhe një telefon.
Një ditë pas, po sipas policisë, krejt kjo hallakamë u bë shkaku se shoferi serb ka probleme mendore dhe është i varur nga droga.
Por rrëfimi i kolegëve të taksistit serb dhe disa detaje të tjera nuk e argumentojnë atë që thotë Policia.
“I çmendur dhe normal”
Pasi kishin kaluar disa minuta që kur vetura taksi që Insajderi e zbuloi se i përket një kompanie taksish e regjistruar tek para 8 dite në Agjencionin për Regjistrimin e Bizneseve në Kosovë, operonte që sa vite në veri të Mitrovicës, shoferët e taksive që operojnë në Prishtinë kishin filluar dyshimet e para për “taksinë me targa të Beogradit”.
Bajram Balaj, është një nga taksistët të cilët kishte qëlluar aty kur taksi me targa të Beogradit ishte parkuar te “Grandi”.
Rrëfimi i tij për taksistin serb nuk lidhet me atë të Policisë. Për Balajn, ai ishte një person normal, me sjellje normale.
Balaj kujton edhe bisedën me të.
“Erdh edhe e nali kerrin midis rruge e murr jaknen e tij edhe dul u nis kah sheshi një prej kolegëve i tha hej ka je nis more qysh pe len kerrin ashtu, aj veç e këqyri edhe eci”, rrëfen Balaj.
Ai nuk komenton deklaratën e Policisë duke e respektuar konstatimin e tij, por këtë e konteston kompania për të cilën punon shoferi që sipas Policisë ka “probleme mendore dhe është i varur nga droga”.
Insajderi ka biseduar me kompaninë “Profitt Taxi” në Mitrovicë të Veriut. Një zonjë e cila është paraqitur si punëtore e kompanisë në bazë të saj në Veri, i tha Insajderit se shoferi është në gjendje të mirë shëndetësore dhe nuk ka asnjë problem.
“Shoferi nuk ka asnjë problem e as ndonjë varësi nga droga. Ai ka pasur të dërgojë disa klientë në Manastirin e Graçanicës dhe ka pasur të kthehet në bazë, në Mitrovicë të Veriut”, ka thënë punëtorja e kompanisë “Proffit Taxi”.
Ajo nuk ka pranuar të identifikohet e as të komentojë nëse ka pasur kontakte me shoferin.
“Nuk mund të flasim më shumë”, tha ajo.
Por rrëfimi misterioz për shoferin vazhdon.
“Merimanga e pishmanit”
Disa minuta pasi vetura taksi ishte parkuar në qendër dhe shoferi kishte ikur në drejtim të Sheshit “Zahir Pajaziti” në anën tjetër të rrugës kishte ndodhur një aksident trafiku.
Kjo kishte bërë që Policia të urdhëronte heqjen e veturës.
Për taksistin Bajram Balajn është e habitshme se si vetura u ngrit lartë nga “Marimanga” dhe me pas u lëshua në tokë kur vetura më vonë u dyshua për se brenda saj mund të ketë mjet eksploziv.
“Qetu afër pak ma herët ndodhi një aksident policia e ka thirr ‘Merimangën’ ata erdhën e ngritën nalt krejt tani e lëshuan përsëri në tokë edhe vetëm atëherë ju ra ne mend mos ka naj mjet shpërthyes”, tha Balaj.
Për Balajn, krejt ajo cfarë ka ndodhur mbrëmë me taksinë me targa të Beogradit, ka qenë vetëm një “tallje dhe asgjë seriozie”.
Pse fillimisht taksi u morë nga “Marimanga” dhe më pas u vendos të ekzaminohej nuk ka treguar as Policia e Kosovës.
Përmes një komunikate ajo ka treguar se ka identifikuar ngasësin e veturës me inicialet S.Z që i takon komunitetit serb.
“Ekzaminimet kanë përfunduar dhe nuk kanë rezultuar me ndonjë gjë të dyshimtë policia ka identifikuar ngasësin e veturës; S. Z. Mashkull, Serb, 28 vjeç, i cili është intervistuar nga ana e policisë. Në bazë të një hetimi preliminar është ngritur dyshimi që ngasësi i veturës të jetë person me një shkallë të lartë të dëmtimit mendor si dhe person i varur nga substancat narkotike”, thuhet në njoftimin e Policisë së Kosovës.
Policia tashmë e ka konfiskuar veturën dhe ndërsa ngasësit të vetyrës i është shqiptuar një gjobë për kundërvajtje. /Insajderi.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn